กีฬา

ไฟล์:Youth-soccer-indiana.jpg|thumb|กีฬาในวัยเด็ก จากภาพคือกีฬาฟุตบอล กีฬาประเภททีมที่ให้โอกาสในการออกกำลังกายและเพิ่มทักษะในการปฏิสัมพันธ์
กีฬา เป็นกิจกรรมหรือการเล่นเพื่อความสนุกเพลิดเพลินหรือเพื่อผ่อนคลายความเคร่งเครียดทางจิต รวมไปถึงกิจกรรมปกติหรือทักษะที่อยู่ภายใต้กติกาซึ่งถูกกำหนดโดยความเห็นที่ตรงกันโดยมีจุดมุ่งหมายเพื่อการพักผ่อน การแข่งขัน ความเพลิดเพลิน ความสำเร็จ การพัฒนาของทักษะ หรือหลายสิ่งรวมกัน กีฬาเป็นกิจกรรมที่ควบคู่กับการแข่งขัน และระบบคะแนน
กีฬาหลายประเภทได้มีการจัดการแข่งขันในระดับเขต ประเทศ และระดับโลก ซึ่งกีฬาหลายชนิดได้มีการใส่เข้าและนำออกโดยการปรับปรุงของทางคณะกรรมการโอลิมปิกสากล เช่น 
ฟุตบอล  รักบี้ ลาครอสส์ หรือ โปโล

**ที่มาของคำ**
คำว่า "sport" มาจากภาษาฝรั่งเศสว่า desport หมายถึง "เวลาว่าง" ความหมายที่เก่าแก่ที่สุดในภาษาอังกฤษจากประมาณ ค.ศ. 1300 คือ "สิ่งใด ๆ ที่มนุษย์พบว่าน่าขบขันหรือเพลิดเพลิน"
ความหมายอื่น ๆ อาจหมายถึงการพนันและเหตุการณ์ที่จัดขึ้นเพื่อการพนัน การล่าสัตว์ การละเล่น และความบันเทิง หมายรวมถึงกิจกรรมที่ต้องบริหารร่างกายหรือความคิดด้วย
ในภาษาไทย "กีฬา" ตามความหมายในพจนานุกรมฉบับราชบัณฑิตยสถาน กล่าวว่า เป็นคำภาษาบาลี หมายถึง กิจกรรมหรือการเล่นเพื่อความสนุกเพลิดเพลินเพื่อความแข็งแรงของร่างกาย หรือเพื่อผ่อนคลายความเคร่งเครียดทางจิต และรวมไปถึงพัฒนาความคิดของผู้เล่นด้วย

**ความยุติธรรมในกีฬา**

**น้ำใจนักกีฬา**
น้ำใจนักกีฬาเป็นทัศนคติที่มีความพยายามให้เกิดความยุติธรรมและอัธยาศัยไมตรีต่อเพื่อนร่วมทีมหรือคู่แข่ง จรรยาบรรณและความเป็นหนึ่งเดียว และชัยชนะ
น้ำใจนักกีฬาแสดงถึงความปรารถนาว่ากิจกรรมจะสนุกในตัวเอง แนวคิดที่รู้จักกันดีจากนักข่าวกีฬาชื่อ แกรนต์แลนด์ ไรซ์ ว่า "ไม่สำคัญว่าคุณจะชนะหรือจะแพ้ แต่สำคัญว่าคุณจะเล่นอย่างไร" และแนวคิดโอลิมปิกสมัยใหม่โดย Pierre de Coubertin ว่า "สิ่งที่สำคัญที่สุด ไม่ใช่การชนะ แต่เป็นการมีส่วนร่วม" ต่างเป็นคำพูดทั่ว ๆ ไปที่อธิบายแนวคิดนี้

**การโกง**
หลักสำคัญของกีฬาคือผลลัพธ์จะต้องไม่มีการกำหนดผลการแข่งขันไว้ก่อน ทั้งสองฝ่ายจะต้องมีโอกาสชนะเท่ากัน กฎจะต้องรับประกันว่าจะเกิดความยุติธรรมขึ้น แต่ผู้แข่งขันสามารถแหกกฎเพื่อเอาเปรียบได้
ผู้เข้าแข่งขันอาจเลือกโกงเพื่อให้ตนชนะ หรือเพื่อให้บรรลุจุดมุ่งหมายแอบแฝง การพนันผลการแข่งขันกีฬาสร้างแรงจูงใจให้เกิดการกำหนดผลการแข่งขันตายตัว (match fixing) ให้ผู้เข้าแข่งขันทำสิ่งใดสิ่งหนึ่งให้เกิดผลลัพธ์ที่ต้องการ

**การใช้ยาเพิ่มสมรรถภาพ**
ธรรมชาติของการแข่งขันกีฬาส่งเสริมให้นักกีฬาเพิ่มสมรรถภาพของตนเองผ่านการใช้ยา หรือวิธีการอื่น ๆ เช่น เพิ่มปริมาตรของเลือดในร่างกาย
กีฬาหลายชนิดที่รับรองโดยคณะกรรมการโอลิมปิกสากล (IOC) ต้องนำไปทำโปรแกรมทดสอบ มองหารายชื่อยาต้องห้าม และสั่งพักหรือคว่ำบาตรผู้เข้าแข่งขันที่ตรวจพบสารต้องห้าม

**ความรุนแรง**
ความรุนแรงในกีฬาจะเกี่ยวกับการข้ามเส้นระหว่างการแข่งขันที่ยุติธรรมและความรุนแรงก้าวร้าวโดยตั้งใจ บางครั้งนักกีฬา โค้ช แฟนคลับ และพ่อแม่แสดงพฤติกรรมรุนแรงต่อคนหรือสถานที่ เพื่อแสดงถึงความจงรักภักดี ความโกรธ หรือการเฉลิมฉลองอย่างผิดวิธี การจลาจลนั้นมีอยู่ทั่วไปและเป็นปัญหาที่เกิดขึ้นตลอดเวลาในการแข่งขันกีฬาทั้งในและระหว่างประเทศ

**ชนิดของกีฬา**
ชนิดของกีฬา อาจแบ่งออกได้เป็น 4 กลุ่มหลักๆ คือ
# ประเภทการแข่งขันความเร็ว
# ประเภทการแข่งเป็นคู่แข่งขัน	
# ประเภทการบรรลุผล
# ประเภทอี่นๆ

**กีฬาเพื่อสุขภาพ**
จะเป็นการเล่นเพื่อความเพลิดเพลิน ผ่อนคลายจะได้มีสุขภาพที่สมบูรณ์แข็งแรง เช่น โยคะ เดิน-วิ่งเพื่อสุขภาพ กายบริหาร แอโรบิคแดนซ์ เต้นรำ ดิสโก เปตอง

**รายชื่อกีฬา แบ่งตามประเภท**

**ลู่ลาน/ความเร็ว**
 ว่ายน้ำ- วิ่งแข่ง- จักรยาน- พายเรือ- พายเรือแคนู- พายเรือคายัค- มอเตอร์สปอร์ต- ยิงธนู- ยิงปืน- ขี่ม้า- ยกน้ำหนัก- กระโดดไกลสามจังหวะ (เขย่ง ก้าว กระโดด)- ทุ่มน้ำหนัก

**ศิลปะการต่อสู้**
 ยูโด- คาราเต้- มวยสากล- มวยไทย- ซูโม่- มวยปล้ำ- ฟันดาบ- ฟันดาบไทย- เทควันโด- ยิวยึตสุ- คาโปเอร่า- ไอคิโด- ฮัปคิโด- เคนโด- กังฟู/มวยจีน- ไทชิ/ไท่เก๊ก - นินจุสสุ- กระบี่-กระบอง

**ตาข่าย/แร็กเก็ต**
 เทนนิส- แบดมินตัน- วอลเลย์บอล- วอลเลย์บอลชายหาด- วอลลีบอล- สควอช- แร็กเกตบอล- ปิงปอง/เทเบิลเทนนิส

**ทีม/สนาม**
 เบสบอล- ฟุตบอล/ซอกเกอร์ - อเมริกันฟุตบอล- อัลติเมตฟุตบอล- รักบี้- ฮอกกี้น้ำแข็ง- ฮอกกี้- ซอฟต์บอล- เคอร์ลิง- ลาคอสส์- เพนต์บอล- บาสเก็ตบอล- เปตอง

**ประกวด**
 ยิมนาสติก- ต่อตัว- สเก็ตน้ำแข็ง

**อื่น ๆ**
 กอล์ฟ- ล่องเรือ- ดำน้ำ- ปีนหน้าผาหิน- ปีนหน้าผาน้ำแข็ง- สเก็ตบอร์ด- สกี- dog sledging- สนุกเกอร์- อีสปอตส์

**การแข่งขันกีฬา**

**ข้ามประเทศ (cross-country)**
 ทูร์ เดอ ฟรองซ์- ปารีส ดักการ์ แรลลี่

**ฟุตบอล**
 ฟุตบอลโลก- พรีเมียร์ลีก- เอฟเอคัพ- ลีกคัพ- เอเชียนคัพ- คอนเฟเดอเรชันส์คัพ- คิงส์คัพ- เอเอฟซีแชลเลนจ์คัพ- ฟุตบอลชิงแชมป์แห่งชาติยุโรป- ยูฟ่าคัพวินเนอร์สคัพ- ยูฟ่าแชมเปียนส์ลีก- ยูฟ่าคัพ- อาเซียนฟุตบอลแชมเปียนชิพ- เอเอฟซีเพรซิเดนต์คัพ- เอเอฟซีคัพ- เอเอฟซีแชมเปียนส์ลีก

**เทนนิส**
 รายการเทนนิสแกรนด์สแลม
** การแข่งขันเทนนิสวิมเบิลดัน
** การแข่งขันเทนนิสออสเตรเลียนโอเพ่น
** การแข่งขันเทนนิสเฟรนช์โอเพ่น
** การแข่งขันเทนนิสยูเอสโอเพ่น
** การแข่งขันเทนนิสไทยแลนด์โอเพ่น

**กอล์ฟ**
 รายการกอล์ฟแกรนด์สแลม
** การแข่งขันกอล์ฟบริติชโอเพ่น
** การแข่งขันกอล์ฟยูเอสโอเพ่น
** การแข่งขันกอล์ฟพีจีเอแชมเปียนชิพ
** การแข่งขันกอล์ฟเดอะมาสเตอร์
** การแข่งขันกอล์ฟไรเดอร์คัพ

**ดูเพิ่ม**
การแข่งขันกีฬาสำคัญ- กีฬาโอลิมปิก- กีฬาเอเชียนเกมส์- กีฬาซีเกมส์- กีฬาฟุตบอลโลก- กีฬาเอเชี่ยนบีชเกมส์

**อ้างอิง**

**แหล่งข้อมูลอื่น**
  การกีฬาแห่งประเทศไทย